### 9.      Beslutning om godkendelse af anlægsregnskab for [adresse]

**Åbent**

Sagsnr.: 326-2017-44936       J.nr.: 00.32.04           Dokumentnr.:
326-2017-336981

**Sagstype**

Beslutning

**Resume og sagens baggrund**

Kommunalbestyrelsen besluttede i forbindelse med budget 2013
at etablere [adresse].

Der fremlægges nu anlægsregnskab for den samlede
anlægsbevilling på netto 29. mio. kr. Hertil kommer 21,1 mio. kr. fra eksterne
fonde og brutto har der således været en udgiftsbevilling på 50,5 mio.kr. Regnskabet
samt afsluttede udgifter udgør i alt 52,3 mio. kr. Der er såle des et samlet
merforbrug på 1.701.933 kr. Merforbruget skyldes ekstra udgifter til
rådgivning, blød bund i forhold til byggeplads-og vej, insitustøbt væg grundet
blød bund mm.

**Indstillinger**

Direktøren indstiller,

1. at
anlægsregnskabet godkendes,

2. at der overføres
105.000 kr. til [adresse] driftsbudget, og

3. at merforbruget
på 1.806.933 kr. finansieres af de likvide aktiver

**Behandling**

Økonomiudvalget og Kommunalbestyrelsen

**Sagsfremstilling**

I samarbejde med Lokale- og Anlægsfonden samt foreninger og
andre brugere har Kalundborg Kommune opført bevægelseshuset Spiralen på
[adresse]. Byggeriet rummer optimale faciliteter til kampsport, gymnastik,
dans samt andre idrætsgrene, der ikke har de bedste betingelser i traditionelt
idrætsbyggeri. Huset er på 2.200 m2 og er udformet som en spiral med fire
idrætsområder i forskellige størrelser.

Byggeriet løser samtidigt behovet for faciliteter for
idrætsundervisning for eleverne på Skolen på [adresse]. Som sidegevinst vil
skolen tilskyndes til at nytænke deres idrætsundervisning gennem de nye og
inspirerende faciliteter.

Der er fra eksterne fonde rejst 21,1 mio. kr. til projektet.
Der er et restbeløb på 12 mio. kr. fra Lokale- og anlægsfonden, som udbetales
efterfølgende på baggrund af regnskabet.

Anlægsregnskabet viser et merforbrug på 1.701.933 kr.
Herudover er der afsluttende udgifter på 105.000 kr. og således et samlet
merforbrug på 1.806.933.

Byggeriet har været forsinket. Det har betydet ekstra
udgifter til bl.a. rådgivning mv. Ligeledes har byggeplads og vejen hertil
været ramt af blød bund i et omfang, som der ikke var forudset. Dette har
medført ekstra udgifter til bl.a. ny byggepladsvej samt insitustøbt betonvæg
mod nord (væg støbt på stedet).

Der udestår afsluttende udgifter til bl.a.
revisionspåtegning samt en mindre afleveringsforretning og dette forventes at
udgøre 105.000 kr. Det forslås, at der overføres budget fra anlægsprojektet til
Bevægelseshuset Spiralens driftskonto til finansiering af disse udgifter
efterfølgende.

**Økonomiske konsekvenser**

Merforbruget på 1.806.933 kr. finansieres af de likvide
aktiver og der overføres 105.000 kr. til [adresse]
driftsbudget.

**Økonomiudvalgets møde den 13.
december 2017:**

Anbefales.

**Bilag**

|  |  |
| --- | --- |
| Anlægsregnskab Bevægelseshuset Spiralen | 326-2017-347641 |